POROČILO KOMISIJE EVROPSKEMU PARLAMENTU IN SVETU

·najnovejše ocene Komisije o potrebah po financiranju tržnih ukrepov in neposrednih plačil

V skladu z določbami člena 43 Uredbe (EU) št. 1306/2013 prejemki, ki izhajajo iz finančnih popravkov na podlagi odločitev o potrditvi obračunov in potrditvi skladnosti ter iz nepravilnosti, pomenijo namenske prejemke za financiranje odhodkov EKJS.

Evropski parlament je 24. novembra 2021 sprejel splošni proračun Evropske unije za leto 2022. Proračun za poglavje 08 02 – Evropski kmetijski jamstveni sklad (EKJS) znaša 40 365 milijonov EUR v odobritvah za prevzem obveznosti in 40 389 milijonov EUR v odobritvah plačil. Razlog za različna zneska za obe vrsti odobritev je uporaba diferenciranih sredstev za nekatere ukrepe, ki jih neposredno izvaja Komisija. Ti se v glavnem nanašajo na ukrepe za promocijo kmetijskih proizvodov ter strategijo, usklajevanje in revizijo politike.

Začasna poraba odobritev EKJS do 31. decembra 2022

·ter ocene namenskih prejemkov, ki bodo zbrani med proračunskim letom.

Komisija je v predlogu proračunskih odobritev EKJS za leto 2022 upoštevala skupne pričakovane namenske prejemke. Za proračun za leto 2022 je Komisija zahtevala raven odobritev, izračunanih z odštetjem ocenjenih namenskih prejemkov od ocenjenih potreb. Proračunski organ je sprejel proračun EKJS za leto 2022, v katerem je upošteval pričakovane namenske prejemke.

Ob pripravi proračuna za leto 2022 so razpoložljivi namenski prejemki po ocenah Komisije znašali 551 milijonov EUR. Ker prenos iz leta 2021 v leto 2022 ni bil pričakovan, je bilo ocenjeno, da bo celoten znesek zbran v proračunskem letu. Komisija je upoštevala te ocenjene prejemke, ko je zahtevala sredstva za shemo osnovnega plačila (postavka 08 02 05 04). Vsota izglasovanih odobrenih sredstev in namenskih prejemkov za to shemo znaša 14 811 milijonov EUR.

V Prilogi k temu poročilu sta predstavljena začasno izvrševanje proračuna za leto 2022 in njegova primerjava s pričakovanim profilom odhodkov.

3.Pripombe k začasnemu izvrševanju proračuna EKJS za leto 2022

To poročilo predstavlja začasno izvrševanje proračuna EKJS za leto 2022 s podrobnostmi, navedenimi v Prilogi.

Skupni začasni odhodki v višini 40 515,1 milijona EUR vključujejo predvsem odhodke EKJS v okviru deljenega upravljanja, kot so jih prijavile države članice za obdobje med 16. oktobrom 2021 in 15. oktobrom 2022, ter zmanjšanja mesečnih povračil v teku proračunskega leta. Poleg tega vključujejo oceno odhodkov EKJS v okviru neposrednega upravljanja v višini približno 25,4 milijona EUR, ki naj bi se predvidoma še izvedli do 31. decembra 2022.

V nadaljevanju je predstavljeno kratko pojasnilo za nekatere proračunske člene in postavke, pri katerih se kažejo največja odstopanja med dejanskimi odhodki in ustreznimi odobritvami, vključenimi v proračun za leto 2022.

3.1.Tržni ukrepi

Začasna poraba odobritev za odhodke, povezane s trgom, zunaj strateških načrtov SKP znaša 2 977,4 milijona EUR, kar je 316,8 milijona EUR (11,9 odstotne točke) več od odobritev. To je predvsem posledica izvrševanja vrstice za izredne ukrepe podpore (08 02 03 11), za katero sredstva niso bila predvidena, prerazporeditev iz rezerve za krize pa ni upoštevana v sistemu zgodnjega opozarjanja. Brez upoštevanja izrednih ukrepov podpore (08 02 03 11) je izvrševanje pri trgih nižje od predvidenega v proračunu, in sicer za 6,6 odstotne točke (–175,9 milijona EUR).

Končno izvrševanje pri POSEI in manjših egejskih otokih (brez neposrednih plačil) (08 02 03 01) je za 7,7 milijona EUR (–3,4 odstotne točke) nižje od predvidenega v proračunu.

Pri postavki Promocija kmetijskih proizvodov – Enostavni programi v okviru deljenega upravljanja (08 02 03 02) se pri končnem izvrševanju kaže premajhna poraba za 35,3 odstotne točke (–31,4 milijona EUR). Skupni odhodki za šolske sheme (08 02 03 04) ob koncu leta znašajo 14,9 milijona EUR (–8,0 odstotne točke) manj, kot je bilo določeno v proračunu. Pri obeh proračunskih postavkah je to predvsem posledica trajajočih učinkov pandemije COVID na izvajanje teh shem.

Končna poraba pri programih za oljčno olje (08 02 03 05) pomeni preveliko porabo v višini 11,0 odstotne točke (4,7 milijona EUR).

Končno izvrševanje pri sadju in zelenjavi (08 02 03 06) je nižje od zneska v višini 931,0 milijona EUR, predvidenega v proračunu, in sicer za 53,1 milijona EUR (–5,7 odstotne točke).

Končna poraba pri vinu (08 02 03 07) je nižja od zneska v višini 1 026,0 milijona EUR, predvidenega v proračunu, in sicer za 75,4 milijona EUR (–7,4 odstotne točke).

Pri čebelarstvu (08 02 03 08) končna poraba pomeni premajhno porabo za 13,2 odstotne točke (–7,8 milijona EUR).

V proračunu za ukrepe javnega in zasebnega skladiščenja (08 02 03 10) ter izredne ukrepe (08 02 03 11) sredstva prvotno niso bila predvidena. Zaradi različnih kriz, ki so povzročile motnje na trgu, sta bili sprejeti Delegirana uredba Komisije (EU) 2022/467 in Izvedbena uredba Komisije (EU) 2022/470.

Države članice so priglasile 17 milijonov EUR za ukrepe skladiščenja za trg prašičev iz proračunske postavke 08 02 03 10. V okviru proračuna za leto 2022 so izvršile 10,2 milijona EUR.

Po sprejetju Delegirane uredbe Komisije (EU) 2022/467 je bilo proračunski postavki za izredne ukrepe dodeljenih skupno 500 milijonov EUR, vključno z odobritvami v višini 350 milijonov EUR, prerazporejenimi iz rezerve za krize. Preostalih 142,2 milijona EUR skupnega izvrševanja (492,2 milijona EUR) so krili namenski prejemki.

3.2.Neposredna plačila